b'\n_START_ARTICLE_\nHipolita\n_START_PARAGRAPH_\nSa mitolohiyang Griyego, si Hipolita, Hippolyta, Hippoliyte, o Hippolyte (\xe1\xbc\xb9\xcf\x80\xcf\x80\xce\xbf\xce\xbb\xcf\x8d\xcf\x84\xce\xb7) ay ang Amazonang reyna na may-ari ng isang mahiwagang bigkis (girdle) o sinturon na ibinigay sa kaniya ng kaniyang amang si Ares, ang diyos ng digmaan. Ang bigkis ay isang uri ng sinturon na inilalagay sa baywang na sumasagisag sa kaniyang katungkulan bilang reyna ng mga Amasona (reyna ng Amasonya). Isa siyang tanyag na tauhan sa mga mito hinggil kina Herakles at Theseus.'